stanford-oval/wikipedia huggingface dataset:
אליפות זוגות הנשים של NXT
רשימת האלופות

| # | מתאבקות | שינוי אליפות> תאריך | שינוי אליפות> אירוע | שינוי אליפות> מיקום | סטטיסטיקת כהונה> מספר כהונה | סטטיסטיקת כהונה> ימים כאלופות | סטטיסטיקת כהונה> ימים כאלופות המוכרים על ידי הארגון | הערות |
| --- | --- | --- | --- | --- | --- | --- | --- | --- |
| 1 | דקוטה קאי וראקל גונזלס | 10 במרץ 2021 | NXT | אורלנדו, פלורידה | 1 | 1> | 1> | הג'נרל מנג'ר של NXT, ויליאם ריגל, הציג את חגורות האליפות החדשות בפני זוכות טורניר זוגות הנשים הראשון לזכר דאסטי רודס, קאי וגונזלס, זאת לאחר שהקרב על אליפות זוגות הנשים של ה-WWE מול האלופות, ניה ג'קס ושיינה בייזלר אותו קיבלו כתוצאה מהזכייה בטורניר שבוע קודם לכן, הסתיים באופן מעורר מחלוקת. |
| 2 | אמבר מון ושוטצי בלאקהארט | 10 במרץ 2021 | NXT | אורלנדו, פלורידה | 1 | 55 | 55 |  |
| 3 | The Way (קנדיס לאריי ואינדי הארטוול) | 4 במאי 2021 | NXT | אורלנדו, פלורידה | 1 | 63 | 62 | הקרב היה קרב רחוב. |
| 4 | איאו שיראי וזואי סטארק | 6 ביולי 2021 | The Great American Bash | אורלנדו, פלורידה | 1 | 112 | 111 |  |
| 5 | טוקסיק אטרקשן (ג'יג'י דולין וג'ייסי ג'יין) | 26 באוקטובר 2021 | Halloween Havoc | אורלנדו, פלורידה | 1 | 158 | 157 | הקרב היה קרב סולם משולש "מפחיד לגיהנום" אשר כלל בנוסף את אינדי הארטוול ופרסיה פירוטה. |
| 6 | דקוטה קאי וראקל גונזלס | 2 באפריל 2022 | המופע המקדים לאירוע NXT Stand & Deliver | דאלאס, טקסס | 2 | 3 | 3 |  |
| 7 | טוקסיק אטרקשן (ג'יג'י דולין וג'ייסי ג'יין) | 5 באפריל 2022 | NXT 2.0 | אורלנדו, פלורידה | 2 | 91 | 90 |  |
| 8 | קורה ג'ייד ורוקסן פרז | 5 ביולי 2022 |  :NXT 2.0 The Great American Bash | אורלנדו, פלורידה | 2 | 14 | 14 |  |
| 8 | רוקסן פרז | 19 ביולי 2022 | NXT 2.0 | אורלנדו, פלורידה | — | 7 | 7 | שותפתה של פרז, קורה ג'ייד, בגדה בה במהלך הקרב של פרז על אליפות הנשים של NXT נגד האלופה, מנדי רוז ולאחר מכן ג'ייד השליכה את חגורת האליפות שלה אל תוך פח אשפה, צעד שביסס את הוויתור על חלקה בהחזקת התואר. האתר הרשמי של ה-WWE.com מנה את נתון זה ככניסה יחידה בהיסטוריה של חגורת האליפות, אך לא ברור אם הארגון מכיר בנתון זה באופן רשמי כתקופת כהונתה השנייה של פרז או רק כהמשך הכהונה שלה עם ג'ייד. |
| — | פנויה | 26 ביולי 2022 | NXT 2.0 | אורלנדו, פלורידה | — | — | — | רוקסן פרז ויתרה על חלקה כחצי מאלופת זוגות הנשים לאחר שלא היה לרשותה שותפה. |
| 9 | קיידן קרטר וקטאנה צ'אנס | 2 באוגוסט 2022 | NXT 2.0 | אורלנדו, פלורידה | 1 | 186 | 186 | הקרב היה קרב הדחות זוגות מרובע אשר כלל בנוסף את אייבי נייל וטייטום פאקסלי, טוקסיק אטרקשן (ג'יג'י דולין וג'ייסי ג'יין), ויוליסה לאון וולנטינה פרוז. |
| 10 | פלון הנלי וקיאנה ג'יימס | 4 בפברואר 2023 | NXT Vengeance Day | שארלוט, קרוליינה הצפונית | 1 | 56 | 55 |  |
| 11 | The Unholy Union (אלבה פייר ואיילה דאון) | 1 באפריל 2023 | NXT Stand & Deliver | לוס אנג'לס, קליפורניה | 1 | 83 | 83 |  |
| — | אוחדה | 23 ביוני 2022 | סמאקדאון | אורלנדו, פלורידה | — | — | — | רונדה ראוזי ושיינה בייזלר ניצחו את אלבה פייר ואיילה דאון בקרב אשר איחד את אליפות זוגות הנשים של NXT ביחד עם אליפות זוגות הנשים של ה-WWE. אליפות זוגות הנשים של NXT יצאה מכלל פעילות, כשפייר ודאון הוכרו כאלופות האחרונות. |
זכיות משולבות > כזוגות

| דירוג | מתאבקות | מספר החזקות בתואר | מספר ימים משולבים בהחזקת התואר | מספר ימים משולבים בהחזקת התואר לפי WWE |
| --- | --- | --- | --- | --- |
| 1 | טוקסיק אטרקשן (ג'יג'י דולין וג'ייסי ג'יין) | 2 | 249 | 247 |
| 2 | קיידן קרטר וקטאנה צ'אנס | 1 | 186 | 186 |
| 3 | איאו שיראי וזואי סטארק | 1 | 112 | 111 |
| 4 | The Unholy Union (אלבה פייר ואיילה דאון) | 1 | 83 | 83 |
| 5 | The Way (קנדיס לאריי ואינדי הארטוול) | 1 | 63 | 62 |
| 6 | פלון הנלי וקיאנה ג'יימס | 1 | 56 | 55 |
| 7 | אמבר מון ושוטצי בלאקהארט | 1 | 55 | 55 |
| 8 | קורה ג'ייד ורוקסן פרז | 1 | 14 | 14 |
| 9 | דקוטה קאי וראקל גונזלס | 2 | 3 | 3 |
זכיות משולבות > כמתאבקות יחידות

| דירוג | מתאבקת | מספר החזקות בתואר | מספר ימים משולבים בהחזקת התואר | מספר ימים משולבים בהחזקת התואר לפי WWE |
| --- | --- | --- | --- | --- |
| 1 | ג'יג'י דולין | 2 | 249 | 247 |
| 1 | ג'ייסי ג'יין | 2 | 249 | 247 |
| 3 | קטאנה צ'אנס | 1 | 186 | 186 |
| 3 | קיידן קרטר | 1 | 186 | 186 |
| 5 | איאו שיראי | 1 | 112 | 111 |
| 5 | זואי סטארק | 1 | 112 | 111 |
| 7 | אלבה פייר | 1 | 83 | 83 |
| 7 | איילה דאון | 1 | 83 | 83 |
| 9 | קנדיס לאריי | 1 | 63 | 62 |
| 9 | אינדי הארטוול | 1 | 63 | 62 |
| 11 | פלון הנלי | 1 | 56 | 55 |
| 11 | קיאנה ג'יימס | 1 | 56 | 55 |
| 13 | אמבר מון | 1 | 186 | 186 |
| 13 | שוטצי בלאקהארט | 1 | 186 | 186 |
| 15 | רוקסן פרז | 1 | 21 | 21 |
| 16 | קורה ג'ייד | 1 | 14 | 14 |
| 17 | דקוטה קאי | 2 | 3 | 3 |
| 17 | ראקל גונזלס | 2 | 3 | 3 |
הערות שוליים

↑  אליפות זוגות הנשים של ה-WWE תוגנה במותגים Raw, סמאקדאון ו-NXT
1 2  אליפות זוגות הנשים של NXT הוכרזו באופן רשמי: אלופות ראשונות הוכתרו
אנטון פרטוריוס

ליפשטט
אנטון פרטוריוס (בגרמנית: Anton Praetorius; ‏1560 בליפשטאדט - 6 בדצמבר 1613 בלאודנבאך (גר')) היה כומר פרוטסטנטי. הוא היה תאולוג נוצרי רפורמי וסופר. נאבק נגד משפטי מכשפות ועינויין.
אנטון נולד בליפשטאדט ב-1560, לאביו מתס שולצה (Matthes Schulze). בגיל 20 שינה את שם משפחתו לפרטוריוס, מהמילה הלטינית Praetor שמשמעותה ראש וראשון.
ב-1586 ילדה אשתו מריה את בנם יוהנס.
החבית הגדולה בארמון היידלברג
ב-1595 כתב פרטוריוס פואמה בנושא חבית הבירה של היידלברג.
ב-1596 קיבל את משרת השליט בבירשטיין (בקרבת פרנקפורט על נהר מיין). ב-1597 מחה פרטוריוס על שימוש בעינויים במהלך משפט נגד מכשפה. השופט החליט לסיים את המשפט ושחרר את הנאשמת. בשל כך, איבד פרטוריוס את משרתו ככומר.
ב-1598 קיבל פרטוריס את משרת הכומר בלאודנבאך. באותה שנה פרסם את הספר "דווח בנושא כישופים ומכשפים", שבו הוא מוחה נגד רדיפת מכשפות ועינויין. את הספר הוא פרסם בשם העט "יוהנס סקולטטוס" (שם בנו). הספר יצא במהדורות נוספות בשנים 1602, 1613 ו-1629. בשנים 1602 ו-1613 פרסם את הספר תחת שמו. ב-1629, לאחר מותו, הובא ספרו "דווח בנושא כישופים ומכשפים" בפעם הרביעית לדפוס.
כותרת הדווח משנת 1602
בית הכומר בלאודנבאך, 2017
לקריאה נוספת

Hartmut Hegeler: Anton Praetorius, Kämpfer gegen Hexenprozesse und Folter. Unna 2002, ISBN 3980896943
אליעזר סרלואיס

| --- | --- |

הרב סרלואיס, מקור: אלה אזכרה, המכון לחקר בעיות היהדות החרדית - ניו יורק תשט"ז תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  28 בפברואר 1884 ב' באדר ה'תרמ"ד אמסטרדם, הולנד 
 נרצח:  26 באוקטובר 1942 (בגיל 58) חשוון ה'תש"ג אושוויץ
 מדינה:  ממלכת ארצות השפלה 
 תקופת הפעילות:  ? – 26 באוקטובר 1942 
 מעסיק:  Nederlands-Israëlietische Hoofdsynagoge 
 תפקידים נוספים:  רב ראשי 
 
הרב אלעזר נפתלי סרלואיס (בהולנדית: Lodewijk Hartog Sarlouis; ב' באדר ה'תרמ"ד, 28 בפברואר 1884 – חשוון ה'תש"ג, 26 באוקטובר 1942) היה רבה האחרון של הקהילה היהודית באמסטרדם לפני השואה.
ביוגרפיה

סרלואיס נולד באמסטרדם, בן להרטוג (נפתלי) סרלואיס ולאסתר לבית דה פריס. למד בנעוריו בבית המדרש לרבנים באמסטרדם שהוקם על ידי הרב ד"ר יוסף צבי דינר, ולאחר מכן באוניברסיטת אמסטרדם. לאחר שהשלים את לימודיו לימד בבית הספר היהודי הדתי במדינה, מוסד שהוקם על מנת להוות אלטרנטיבה למוסדות החינוך הממשלתיים אז. בשנת תרע"ב מונה לדיין, ובשנת 1936 מונה כרב הקהילה לאחר שקודמו, הרב אברהם שמשון אונדרוויזר, נהרג בתאונת דרכים.
ביוגרפיה > כרב הקהילה

משנת 1933 ואילך, כאשר הורע מצב היהודים בגרמניה, ברחו יהודים רבים מגרמניה, וחלק ניכר מהם הגיעו להולנד. ממשלת הולנד סירבה לנעול את שעריה בפני הפליטים, אך הקצתה להם מחנות פליטים נפרדים, למען לא יפגעו בהיצע מקומות העבודה. הקהילה, בראשותו של הרב סרלואיס, לקחה על עצמה חלק גדול בסיפוק צורכיהם, בעיקר הרוחניים, של הפליטים.
כיהן כנשיא בית הספר התיכוני. ניהל את מועדון "בית ישראל" - מועדון שנועד לשמור על יהדותם של צעירי המקום וצעירותיו, בו חיזק רבים מהם וקירבם לדת. על אף היותו חבר באגודת ישראל, היה בקשרי ידידות עם כל נציגי היהודים בעיר, לרבות אנשי המזרחי. עימות ציבורי יחיד היה בינו לבין אנשי המזרחי, כאשר אנשי המזרחי היו מגיעים לבתי הכנסת של הקהילה והיו מעוניינים לעלות לתורה בהברה ספרדית, כמנהגם; הרב התנגד לכך בחריפות, והדיון יצר מחלוקת בקהילה.
ביוגרפיה > בשואה

בשנת 1940 פלשו הגרמנים להולנד. ב-13 בפברואר 1941 מינו הנאצים את היודסה ראט - מועצת היהודים שהורכבה מבכירי הקהילה היהודית, ביניהם הרב סרלואיס. השלטונות הנאציים דרשו מהרב לחתום על מכתב הקורא ליהודים שלא לברוח מהמדינה, אך הוא סירב לשתף פעולה עם תוכניותיהם. באוקטובר 1942 ריכזו הגרמנים את כל היהודים ובתוכם את הרב בתיאטרון המקומי - הולנדסה סכאובורך. גם בימיו האחרונים בתיאטרון חיזק את קהילתו ועודדם. משם נלקח, יחד עם כל היהודים, לאושוויץ. לפי עדות, נצפה עובד במפעל שהוקם במחנה. לפי הודעת הצלב האדום, סרלואיס מת ב-26 באוקטובר 1942.
משפחה

הרב סלואיס היה נשוי ללאה לבית אשר, והיו להם בת ושלושה בנים. הבן הקטן יוסף, יליד 1918, נפטר בגיל שנה וחצי. הבן הבכור הרטוג (הארי), יליד 1913, היה רופא, נישא לאליזבת הייזמן, שניהם נספו עם ילדם. הבת, לואיזה, ילידת 1914, נישאה ליצחק פולק, ונספתה באושוויץ. בעלה יצחק שרד, חזר להולנד והקים משפחה מחדש.
הבן אברהם (בראם), יליד 1916, היה היחיד מבני המשפחה ששרד את השואה, בתלאות רבות ולאחר נדודים בין מחנות. הוא שב להולנד בתום המלחמה, וב-1951 עלה לישראל. הוא הצטרף למשרד החוץ, ולימים כיהן כשגריר ישראל במספר מדינות באמריקה הלטינית.
הנצחה

על שמו של הרב סרלואיס גשר באזור הרובע היהודי הישן של אמסטרדם, בסמוך לבית הכנסת הפורטוגזי.
לקריאה נוספת

אלה אזכרה, חלק א: הרב ר' אליעזר שרלואי - אמסטרדם.
הערות שוליים

↑  מידע עבור Sarlouis, באתר יד ושם
↑  Lodewijk Sarlouis, Joods Monument (באנגלית)
1 2  Lodewijk Hartog (Eliezer Naphtali) Sarlouis, geni_family_tree
↑  Jehudith Ilan-Onderwijzer, Their Image Will Be Forever Before My Eyes, Gefen Publishing House, 2003, עמ' 8
↑  The Holocaust: Lest We Forget - Jewish Coucil, www.holocaust-lestweforget.com
↑  European Kehillos - Amazing Amsterdam, Jewish Tribune Amsterdam, ‏21 בנובמבר, 2018
↑  Shirley Haasnoot, A major Dutch memorial - about time, The JC
| --- | --- |
בקרת זהויות :  BPN: 46861121
אלטאיר

ערך זה עוסק בכוכב אלטאיר. אם התכוונתם לחללית אלטאיר, ראו .
| --- | --- |

התמונה באיכות הגבוהה ביותר של כוכב שהוא לא השמש, בתמונה נראית הצורה האליפטית של אלטאיר
  ‏ 
 מיקומו של אלטאיר בקבוצת הכוכבים נשר
 נתוני תצפית
 קבוצת כוכבים:  נשר (Aquila)
 שמות נוספים:  α בנשר, 53 בנשר, גליזה 768, LHS 3490
 סוג:  כוכב הסדרה הראשית לבן
 בהירות נראית:  0.77
 סיווג ספקטרלי:  A7 IV-V
 עלייה ישרה:  19ʰ 50ᵐ 46.99855ˢ מילי-שניות קשת בשנה
 נטייה:  ‏05.9563″ ‏52′ ‏08°‏+ מילי-שניות קשת בשנה
 מאפיינים פיזיים
 בהירות מוחלטת:  2.22
 מרחק:  0.05 ± 16.73  שנות אור 0.02±5.13  פארסק
 רדיוס:  1.7 רדיוסי שמש
 מסה:  1.7 מסות שמש
 עוצמת הארה:  פי 10.7 מהשמש
 טמפרטורה:  7,550 K
 מהירות סיבוב:  240 ק"מ/שנייה
 מהירות רדיאלית:  −26.6±0.4 קילומטר לשנייה
 תנועה עצמית:  657 מילי-שניות קשת בשנה
 היסט:  194.95±0.57 אלפיות של שניות קשת
 מתכתיות:  7.94 
 
אלטאיר או α בנשר (נקרא גם גליזה 768 או LHS 3490) הוא הכוכב הבהיר ביותר בקבוצת הכוכבים נשר, ואף אחד הכוכבים הבהירים ביותר בשמים. מקור שמו בערבית, שבה נקרא "אלנסר אלטאא'ר" (النسر الطائر) - "הנשר המעופף". הכוכב הוא אחד מקודקודי משולש הקיץ.
תכונות

קוטרו של אלטאיר פי 1.7 מן השמש, מסתו כ-1.7 מסות שמש ובהיר ממנה פי 10. הכוכב נמצא במרחק כ-16.5 שנות אור, והוא אחד מהכוכבים הנראים הקרובים למערכת השמש. גילו פחות ממיליארד שנים, אך קצב ההיתוך של מימן להליום בליבתו גדול בהרבה משל השמש, כך שהמימן שבליבתו מתחיל להתמעט ומתחיל שלב היתוך ההליום. משום כך בהירותו גבוהה יחסית לכוכבים מסוגו והוא צפוי לעזוב את הסדרה הראשית ולהפוך לענק אדום. מהירות סיבובו גדולה במיוחד - כ-240 ק"מ לשנייה (סחרורו סביב עצמו אורך 8.9 שעות בקירוב), וכתוצאה מהכוח הצנטריפוגלי גדול קוטרו בקו המשווה בכ-20% מקוטרו בקטבים.
לאלטאיר תנועה עצמית גדולה יחסית, הוא נע על רקע הכוכבים הרחוקים ביותר מחצי שניית קשת בשנה או כמעלה ב-5,500 שנים.
הערות שוליים

↑  VizieR: LHS 3490, LHS Catalogue, 2nd Edition (Luyten 1979)
| --- | --- |
בקרת זהויות :  VIAF: 1560163464688305680000   WorldCat (עם VIAF): 1560163464688305680000 
השוואה בין אלטאיר (משמאל) והשמש
אנטון פון שמרלינג

| --- | --- |

 לידה:  23 באוגוסט 1805 וינה, האימפריה האוסטרית 
 פטירה:  23 במאי 1893 (בגיל 87) וינה, האימפריה האוסטרו-הונגרית 
 מדינה:  האימפריה האוסטרו-הונגרית 
 מקום קבורה:  בית הקברות של היצינג 
 השכלה:  אוניברסיטת וינה 
 מפלגה:  המפלגה החוקתית 
 בן או בת זוג:  פאולינה פון קודלקה 
 פרסים והוקרה
 אזרחות כבוד (1861)  אזרחות כבוד של ליברץ  אזרחות כבוד של הראדץ קראלובה 
 
אנטון ריטר פון שמרלינג, 1849
אנטון ריטר פון שמרלינג (בגרמנית: Anton Ritter von Schmerling‏; 23 באוגוסט 1805 - 23 במאי 1893) היה מדינאי אוסטרי.
אלטאי באינדיר

אלטאי באינדיר (בטורקית: Altay Bayındır; נולד ב-14 באפריל 1998 באוסנמגזי שבטורקיה) הוא כדורגלן טורקי המשחק בעמדת השוער בקבוצת מנצ'סטר יונייטד ובנבחרת טורקיה.
קריירת מועדונים

באינדיר החל את הקריירה המקצוענית שלו באנקרגוג'ו, עמה שיחק בשלוש הליגות הבכירות בטורקיה.
ב-8 ביולי 2019 חתם באינדיר על חוזה לארבע שנים בפנרבחצ'ה מליגת העל הטורקית.
ב-1 בספטמבר 2023 חתם במנצ'סטר יונייטד.
קריירה בינלאומית

ב-27 במאי 2021 ערך באינדיר את הופעת הבכורה שלו בנבחרת טורקיה, בניצחון 2-1 על נבחרת אזרבייג'ן במשחק ידידות. נכלל בסגל נבחרת טורקיה ליורו 2024.
באינדיר היה חלק מסגל הנבחרת לטורניר יורו 2020 בשנת 2021.
הערות שוליים

↑  Altay Bayındır Renklerimize Bağlandı באתר הרשמי של פנרבחצ'ה, 8 ביולי 2019 (בטורקית)
↑  Ryan DabbsContributions from Michael Yokhin last updated, Turkey Euro 2024 squad: Vincenzo Montella's full team, fourfourtwo.com, ‏2023-09-21 (באנגלית)
| נבחרת טורקיה – יורו 2020 |
| --- | --- | --- |
|  1 גונוק •  2 צ'ליק •  3 דמיראל •  4 סויונג'ו •  5 יוקושלו •  6 טופאן •  7 אינדר •  8 טוקוז •  9 קרמאן •  10 צ'להאנולו •   11 יאזיג'י •  12 באינדיר • 13 מראש •  14 אנטליאלי • 15 קאבאק • 16 אונאל • 17 ב. יילמאז • 18 ר. יילמאז • 19 קקצ'י • 20 אומור • 21 קהבצ'י • 22 אייהאן • 23 צ'אקיר • 24 אקטורקוגלו • 25 מולדור • 26 דרבישואולו • מאמן: גונש |  1 גונוק •  2 צ'ליק •  3 דמיראל •  4 סויונג'ו •  5 יוקושלו •  6 טופאן •  7 אינדר •  8 טוקוז •  9 קרמאן •  10 צ'להאנולו •   11 יאזיג'י •  12 באינדיר • 13 מראש •  14 אנטליאלי • 15 קאבאק • 16 אונאל • 17 ב. יילמאז • 18 ר. יילמאז • 19 קקצ'י • 20 אומור • 21 קהבצ'י • 22 אייהאן • 23 צ'אקיר • 24 אקטורקוגלו • 25 מולדור • 26 דרבישואולו • מאמן: גונש | טורקיה |
| נבחרת טורקיה – יורו 2024 |
| --- | --- | --- |
|  1 גונוק •  2 צ'ליק •  3 דמיראל •  4 אקאידין •  5 יוקושלו •  6 קקצ'י •  7 אקטורקוגלו •  8 גולר •  9 טוסון •  10 צ'להאנולו •   11 יאזיג'י •  12 באינדיר • 13 קפלאן •  14 ברדקג'י • 15 אוזג'אן • 16 ייקסק • 17 קהבצ'י • 18 מולדור • 19 יילדיז • 20 קדיאולו • 21 יילמאז • 22 אייהאן • 23 צ'אקיר • 24 קיליצ'סוי • 25 אקגון • 26 יילדירים • מאמן: מונטלה |  1 גונוק •  2 צ'ליק •  3 דמיראל •  4 אקאידין •  5 יוקושלו •  6 קקצ'י •  7 אקטורקוגלו •  8 גולר •  9 טוסון •  10 צ'להאנולו •   11 יאזיג'י •  12 באינדיר • 13 קפלאן •  14 ברדקג'י • 15 אוזג'אן • 16 ייקסק • 17 קהבצ'י • 18 מולדור • 19 יילדיז • 20 קדיאולו • 21 יילמאז • 22 אייהאן • 23 צ'אקיר • 24 קיליצ'סוי • 25 אקגון • 26 יילדירים • מאמן: מונטלה | טורקיה |
אליפות העולם בכדוריד 1995

| --- | --- |
 מארחת:  שוודיה שוודיה
 תקופת התחרות:  7 במאי 1995 – 21 במאי 1995 (15 ימים)
 מספר משתתפות:  24
 הזוכה:   צרפת
 מספר משחקים:  88
 מספר שערים:  4322 (49.11 בממוצע למשחק)
 מלך השערים:  86- קוינג-שין יון קוריאה הדרומית
 השחקן המצטיין:  ג'קסון ריצ'רדסון  צרפת
 → שוודיה 1993יפן 1997 ←
 
אליפות העולם בכדוריד 1995 היא אליפות העולם ה-14 והיא נערכה על ידי איגוד הכדוריד העולמי. הטורניר התקיים באיסלנד בין ה-7 במאי ל-21 במאי 1995. המשחקים נערכו ברייקיאוויק, הפנרפיירדיר, אקוריירי וקואופווגיר.
צרפת זכתה באליפות בפעם הראשונה בתולדות הנבחרת.
קוינג-שין יון מקוריאה הדרומית היה מלך השערים של האליפות בפעם השנייה ברציפות. ג'קסון ריצ'רדסון מצרפת היה השחקן המצטיין של האליפות בפעם השנייה בקריירה שלו.
מתכונת התחרות

| תחרות | מקומות | נבחרות |
| --- | --- | --- |
| המדינה מארחת | 1 |  איסלנד |
| אליפות העולם בכדוריד 1993 | 8 |  רוסיה  צרפת  שוודיה  שווייץ  ספרד  גרמניה  צ'כיה  דנמרק |
| אליפות אירופה בכדוריד 1994 | 4 |  קרואטיה  הונגריה  בלארוס  סלובניה |
| אליפות אסיה 1993 | 3 |  קוריאה הדרומית  כווית  יפן |
| אליפות אפריקה 1994 | 4 |  תוניסיה  אלג'יריה  מצרים  מרוקו |
| אליפות אמריקה 1994 | 3 |  קובה  ברזיל  ארצות הברית |
| פלייאוף אירופה/אוקיאניה | 1 |  רומניה |
הקבוצות חולקו ל-4 בתים. 4 נבחרות חזקות מכל בית העפילו לשלב הפלייאוף.
מהלך התחרות > בית א'

משחקי הבית נערכו ברייקיאוויק (באולם Laugardalshöll שמכיל 5,000 מקומות) וקואופווגיר (באולם Digranes)
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  שווייץ | 5 | 5 | 0 | 0 | 133 | 103 | 30 | 10 |
|  קוריאה הדרומית | 5 | 4 | 0 | 1 | 140 | 112 | 28 | 8 |
|  איסלנד | 5 | 3 | 0 | 2 | 119 | 107 | 12 | 6 |
|  תוניסיה | 5 | 2 | 0 | 3 | 110 | 125 | 15- | 4 |
|  הונגריה | 5 | 1 | 0 | 4 | 119 | 121 | 2- | 2 |
|  ארצות הברית | 5 | 0 | 0 | 5 | 82 | 135 | 53- | 0 |
מהלך התחרות > בית ב'

משחקי הבית נערכו בהפנרפיירדיר באולם Kaplakriki שמכיל 6,000 מקומות.
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  קרואטיה | 5 | 4 | 0 | 1 | 140 | 119 | 21 | 8 |
|  רוסיה | 5 | 4 | 0 | 1 | 112 | 96 | 16 | 8 |
|  צ'כיה | 5 | 4 | 0 | 1 | 121 | 111 | 10 | 8 |
|  קובה | 5 | 2 | 0 | 3 | 136 | 132 | 4 | 4 |
|  סלובניה | 5 | 1 | 0 | 4 | 131 | 126 | 5 | 2 |
|  מרוקו | 5 | 0 | 0 | 5 | 93 | 149 | 56- | 0 |
מהלך התחרות > בית ג'

משחקי הבית נערכו בקואופווגיר באולם Digranes
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  גרמניה | 5 | 5 | 0 | 0 | 128 | 93 | 35 | 10 |
|  רומניה | 5 | 3 | 0 | 2 | 121 | 121 | 0 | 6 |
|  צרפת | 5 | 3 | 0 | 2 | 122 | 108 | 14 | 6 |
|  אלג'יריה | 5 | 2 | 0 | 3 | 103 | 113 | 10- | 4 |
|  דנמרק | 5 | 2 | 0 | 3 | 126 | 117 | 9 | 4 |
|  יפן | 5 | 0 | 0 | 5 | 101 | 149 | 48- | 0 |
מהלך התחרות > בית ד'

משחקי הבית נערכו באקוריירי באולם Akureyri Sports Hall.
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  שוודיה | 5 | 5 | 0 | 0 | 151 | 114 | 37 | 10 |
|  ספרד | 5 | 4 | 0 | 1 | 123 | 104 | 19 | 8 |
|  מצרים | 5 | 3 | 0 | 2 | 111 | 106 | 5 | 6 |
|  בלארוס | 5 | 2 | 0 | 3 | 154 | 125 | 29 | 4 |
|  כווית | 5 | 1 | 0 | 4 | 85 | 131 | 46- | 2 |
|  ברזיל | 5 | 0 | 0 | 5 | 96 | 140 | 44- | 0 |
הדירוג הסופי

| מיקום | קבוצה |
| --- | --- |

1:  צרפת
2:  קרואטיה
3:  שוודיה
4:  גרמניה
5:  רוסיה
6:  מצרים
7:  שווייץ
8:  צ'כיה
9:  בלארוס
10:  רומניה
11:  ספרד
12:  קוריאה הדרומית
13:  קובה
14:  איסלנד
15:  תוניסיה
16:  אלג'יריה
17:  הונגריה
18:  סלובניה
19:  דנמרק
20:  כווית
21:  ארצות הברית
22:  מרוקו
23:  יפן
24:  ברזיל
אנטון פלטנר

| --- | --- |

 לידה:  1 בנובמבר 1885 Eddersheim, הרפובליקה הפדרלית של גרמניה 
 פטירה:  29 בדצמבר 1961 (בגיל 76) ניו יורק, ארצות הברית 
 
אנטון פלטנר (בגרמנית: Anton Flettner‏; 1 בנובמבר 1885 – 29 בדצמבר 1961) היה ממציא גרמני שתרם לפיתוח התעופה, מסוקים ותכנון כלי רכב.
ביוגרפיה

אנטון פלטנר נולד בעיירה באימפריה הגרמנית. הוא למד בבית הספר למורים בפולדה ולאחר סיומו עבד כמורה. בהמשך הוא היה מלמד בפרנקפורט.
במהלך מלחמת העולם הראשונה הוא עבד במשרד המלחמה ועבד על פיתוח כלי טיס ומכוניות לא מאוישות. בשנת 1914 הוא הציג את ההמצאה הראשונה שלו - טורפדו לצי הקיסרי. בהמשך הוא פיתח מכונית עם שלט רחוק ואב טיפוס של מטוס לא מאויש. הצעות אלו לא מומשו. במקביל הוא פיתוח מספר כלי עזר למטוסים שנמצאים בשימוש עד היום.
לאחר סיום מלחמת העולם הראשונה אנטון פלטנר עבר לאמסטרדם ועמד בראש מכון לחקר הידרודינמיקה עד לשנת 1931. במהלך שנות ה-20 של המאה ה-20 הוא פיתח סוג חדש של מאוורר שמתאים לשימוש במכוניות ועד היום מיוצר על ידי Flettner Ventilator Limited.
בעזרת מדענים גרמנים נוספים (כולל אלברט איינשטיין אנטון פלטנר פיתוח אונייה שמופעלת על ידי טורבינת פלטנר ובשנת 1926 אונייה זו בהצלחה חצתה את האוקיינוס האטלנטי.
בשנת 1926 אנטון פלטנר התחיל לרכז את מאמציו בתחום התעופה. הוא הקים חברה חדשה בברלין ובהמשך עבר להתגורר לעיר. בשנת 1935 הוא בנה אוטוג'ירו שהיה מתאים לפעולות מודיעין ומלחמה נגד צוללות. בשנת 1936 הוא בנה מסוק.
במהלך מלחמת העולם השנייה הוא פיתוח מספר מסוקים לצורכי מודיעין. תוכניות לבניית 1000 מסוקים בוטלו בעקבות הפצצה כבדה של המפעל שהיה מיועד לייצור. לקראת סיום המלחמה מסוקים נוספים היו מוכנים לייצור סדרתי.
אנטון פלטנר המשיך הפיתוח כלי טיס עבור גרמניה הנאצית אף על פי שאשתו הייתה יהודייה. בעזרת יחסים טובים עם היינריך הימלר הוא הצליח להבריח אותה ואת משפחתה לשוודיה.
לאחר סיום מלחמת העולם השנייה, אנטון פלטנר ביחד עם מהנדסי תעופה גרמנים נוספים הועבר לארצות הברית. בהיותו בארצות הברית הוא המשיך בפיתוח מסוקים לפי הזמנת חיל האוויר של ארצות הברית. הוא היה המתכנן הראשי של Kaman Aircraft.
אנטון פלטנר נפטר בניו יורק בשנת 1961.
אליטה (סדרת טלוויזיה)

| --- | --- |

 סוגה:  מותחן דרמת נעורים
 יוצרים:  קרלוס מונטרו ודריו מאדרונה
 בימוי:  רמון סלזאר
 שחקנים:  מריה פדרזה איצן אסקמייה מיגל ברנרדו מיגל הראן חיימה לורנטה אלברו ריקו ארון פייפר מינה אל חמני אסתר אקספוסיטו עומר איוסו דנה פאולה חורחה לופז קלאודיה סאלאס ג'ורג'ינה אמורוס סרחיו מומו לייטי סנה קרלה דיאז מרטינה קרידי מאנו ריוס פול גרנץ' אנדרס ולנקוסו דייגו מרטין ולנטינה סנרה אנדרה למוליה קרלוטו קוטה
 ארץ מקור:  ספרד
 שפות:  ספרדית
 מספר עונות:  8
 מספר פרקים:  64
 הפקה
 מפיק:  קרלוס מונטרו ודריו מאדרונה
 הפצה:  נטפליקס
 מוזיקה:  לוקאס וידאל
 אורך פרק:  45 דקות
 שידור
 רשת שידור:  נטפליקס
 תקופת שידור מקורית:  5 באוקטובר 2018 – 26 ביולי 2024
 קישורים חיצוניים
 אתר רשמי
 דף התוכנית ב-IMDb
"אליטה" (בספרדית: Élite; מעוצב E L I T Ǝ) היא סדרת טלוויזיה מסוגת מתח-דרמת נעורים ספרדית שנוצרה עבור נטפליקס בידי קרלוס מונטרו ודאריו מדרונה. הסדרה מתרחשת בלאס אסינאס, בית ספר תיכון עילית בדיוני, ועוסק סביב היחסים בין שלושה תלמידים מתבגרים ממעמד הפועלים שנרשמו לבית הספר באמצעות תוכנית מלגות לבין חבריהם העשירים לכיתה. הסדרה כוללת צוות אנסמבל. רבים מצוות השחקנים הופיעו בעבר בסדרות אחרות של נטפליקס שהופקו או הופצו בספרד ובאמריקה הלטינית.
הסדרה "אליטה" חוקרת מושגים ונושאים הקשורים לדרמות נוער, אך מציגה גם נושאים מתקדמים יותר וצדדים אחרים, לצד העלילה שלה. אותם הנושאים נחשבים לעיתים קרובות למיניים ומגוונים. מבחינה מבנית, הסדרה משתמשת בעלילת פלשפורוורד הכוללת אלמנט מסתורי, כאשר כל עונה מתרחשת בשני קווי זמן (האחד של אירוע שקרה בעבר והשני של המציאות בהווה).
העונה הראשונה, המורכבת משמונה פרקים, הופצה לנטפליקס ב-5 באוקטובר 2018. היא זכתה לביקורות חיוביות מטעם המבקרים והקהל כאחד, כאשר רבים שיבחו את הסדרה והגדירו אותה כ"גילטי פלז'ר". זאת, תוך ששיבחו את תסריטה, המשחק והעובדה שהיא כוללת נושאים "בוגרים" ו"מורכבים". באוקטובר 2018, הסדרה חודשה לעונה שנייה, שהופצה ב-6 בספטמבר 2019. עונה שלישית הוכרזה באוגוסט 2019 והופצה ב-13 במרץ 2020. במאי 2020 ופברואר 2021, נטפליקס חידשה את הסדרה לעונה רביעית וחמישית. העונה הרביעית הופצה ב-18 ביוני 2021, בעוד שהעונה החמישית הופצה ב-8 באפריל 2022. באוקטובר 2021, נטפליקס חידשה את הסדרה לעונה שישית והיא יצא ב-18 בנובמבר 2022. ב-25 באוקטובר 2022, אישרה נטפליקס שהסדרה תחודש לעונה שביעית, כשהכוכב המקורי עומר איוסו יחזור לעונה זו. ב-19 ביולי 2023, הוכרזה כי הסדרה תחודש לעונה השמינית, כאשר מינה אל חמני תשוב לסדרה בתפקידה כנדיה שנאה.
ב-26 ביולי 2024 עלתה הסדרה לעונה שמינית.
עלילה > עונה 1

אחרי שבית הספר הישן שלהם נהרס, שלושה חברים ממעמד הפועלים – סמואל (איצן אסקמייה), נדיה (מינה אל חמני) וכריסטיאן (מיגל הראן) מקבלים מלגות ללמוד בבית הספר הפרטי לאס אסינאס, שנחשב ל"יוקרתי" ביותר בספרד. המלגות ממומנות על ידי חברת הבנייה שבאשמתה נהרס בית הספר השני.
תחילה, השלושה לא מוצאים את מקומם בבית הספר והתלמידים העשירים מתנכלים להם. עד מהרה, סמואל מתחבר למרינה (מריה פדרזה) המרדנית, שאביה המושחת עומד בראש חברת הבנייה. נדיה מתקרבת לאחיה הכריזמטי והשחצן של מרינה, גוזמן (מיגל ברנרדו). חברתו של גוזמן, לוּ (דנה פאולה) מאתגרת את גוזמן לשכב עם נדיה ולקחת את בתוליה. כריסטיאן מתערבב עם הזוג האליטיסטי קרלה (אסתר אקספוסיטו) ופולו (אלברו ריקו) והשלושה הופכים למעין שלישייה פוליאמורית.
מחוץ לבית הספר, אחיה של נדיה, עומר (עומר איוסו) נמצא בארון ומוכר סמים בסתר כדי להרוויח מספיק כסף ולהתרחק ממשפחתו השמרנית. הוא מתחבר לבנה של מנהלת בית הספר, אנדר (ארון פייפר), שהוא גם חברם הטוב של גוזמן ופולו. עומר ואנדר מתחילים מערכת יחסים סודית. מרינה מתחילה לצאת עם סמואל אך היא גם מנהלת רומן עם אחיו הגדול, נאנו (חיימה לורנטה לופז) שיצא לא מזמן מהכלא ויש לו לא מעט חובות.
במהלך העונה, משולבים הבזקים לעתיד אשר חושפים שאחת מהדמויות הראשיות נרצחה ומתארים את תשאול חבריה ומכריה על ידי המשטרה.